Առաջնորդ Սրբազանը առաջին հերթին Պրն. նախագահին փոխանցեց Մեծի Տանն Կիլիկիոյ Կաթողիկոս Ն.Ս.Օ.Տ.Տ. Արամ Ա. Վեհափառ Հայրեպետի ջերմ ողջոյնները, եւ ապա շնորհակալութիւն յայտնեց ընդունելութեան համար, հաստատելով որ իսկապէս Պրն. նախագահը նախքան այս պաշտօնական այցելութիւնը զանազան առիթներով զգալի դարձուցած էր իր ծանօթ ըլլալը իրեն իբրեւ նոր Առաջնորդ, ինչ որ ցոյց կուտար Պրն. նախագահին ուշադիր վերաբերմունքը նաեւ Յունահայոց նկատմամբ։